
	ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք հետևյալը.	
1.	Նախագծի 1-ին կետի 1-ին և 2-րդ ենթակետերով առաջարկվում է ԱԱՀ-ի գումարների փոխհատուցման համար ապրանքների արժեքի շեմը 50,000 դրամի փոխարեն սահմանել 10,000 դրամ, իսկ փոխհատուցման ենթակա ԱԱՀ-ի գումարի նվազագույն շեմը՝ 8,335 դրամի փոխարեն՝ 1,667 դրամ։ 
Հաշվի առնելով այն, որ բավարար հիմնավորված չէ նշված շեմերի 5 անգամ նվազեցումը, գտնում ենք, որ շեմերի չափը ենթակա է լրացուցիչ քննարկման։
Հարկ է նկատի ունենալ, որ շրջանառության հարկի համակարգի շրջանակներում կազմակերպությունները հարկվում են ԱԱՀ-ին և (կամ) շահութահարկին փոխարինող շրջանառության հարկով, իսկ անհատ ձեռնարկատերերը` շահութահարկով և ԱԱՀ-ին փոխարինող շրջանառության հարկով։ Շրջանառության հարկ վճարող կարող են համարվել այն ռեզիդենտ առևտրային կազմակերպությունը և անհատ ձեռնարկատերը, որոնց նախորդ հարկային տարվա ընթացքում գործունեության բոլոր տեսակների մասով իրացման շրջանառությունը չի գերազանցել 115 միլիոն դրամը։ 
Նախագծով սահմանված ԱԱՀ-ի վերադարձը օտարերկրյա անձին լիազորված օպերատորի կողմից իրականացվելու դրույթները օպերատորի լիազորությունների և փոխգործելիության մասով ունի հստակեցման կարիք։ Արդյո՞ք լիազորված օպերատորի կողմից կիրառվող համակարգը պետք է ունենա փոխգործելիություն ՀՀ ՊԵԿ էլեկտրոնային համակարգերի հետ, թե՝ ոչ։ Նշված կարգավորումների սահմանումը ենթադրում է ծրագրային փոփոխություններ։
Հաշվի առնելով վերագրյալը՝ հայտնում ենք, որ նախագծի ուժի մեջ մտնելու ժամկետը փոփոխման կարիք ունի, քանի որ նախագծով սահմանված դրույթները ենթադրում են ծրագրային փոփոխություններ։ Միաժամաանկ, գրությամբ ներկայացված հարցերը հստակեցվելուց հետո հնարավոր կլինի նախագծով նախատեսվող ծրագրային փոփոխությունների իրականացման համար անհրաժեշտ ժամանակահատվածի գնահատում իրականացնել։
2.	Նախագծի 1-ին կետի 3-րդ ենթակետով նոր խմբագրությամբ է շարադրվում ՀՀ կառավարության 29.06.2017թ. N751-Ն որոշման հավելվածի 3․1-ին կետը, որով սահմանված են ՀՀ-ից ցամաքային տրանսպորտով մեկնելու դեպքում օտարերկրյա ֆիզիկական անձանց փոխհատուցման ենթակա ԱԱՀ-ի վերադարձի պարբերականության և արժեքային սահմանափակումներ։ Նոր խմբագրության դեպքում այդ սահմանափակումները հանվում են, ինչը, կարծում ենք, ցամաքային սահմանի անցումային կետերում հանգեցնելու է ԱԱՀ-ի գումարների վերադարձի իրականացման չարաշահումների ռիսկերի ավելացմանը։ Խնդրո առարկա պարբերականության և արժեքային սահմանա¬փա¬կումները Որոշման մեջ լրացվել են ՀՀ կառավարության 03.08.2023թ. N1333-Ն որոշմամբ՝ նպատակ ունենալով զսպել գործնականում ի հայտ եկած էական ռիսկերը։ Քանի որ ներկայումս այդ ռիսկերը շարունակում են գործել, հիշատակված սահմանափակումները ցամաքային անցման կետերում վերացնելը նպատակահարմար չենք համարում։ 
Միաժամանակ, առաջարկում ենք նույն ենթակետից հանել «(Գլոբալ Բլու (Global Blue) ընկերություն)» բառերը։
3.	Որոշման հավելվածի 4-րդ կետի համաձայն՝ օտարերկրյա անձի կողմից հարկ վճարողից ԱԱՀ-ի գումարները հետ ստանալու պահանջ ներկայացվելու դեպքում՝ հարկ վճարողը ՀՀ կառավարության կողմից սահմանված կարգով դուրս է գրում նույն կարգի 4․1-ին կետով սահմանված տվյալները պարունակող N 1 ձևի ԱԱՀ-ի վերադարձի հարկային հաշիվ։ Նախագծի 1-ին կետի 4-րդ ենթակետով առաջարկվող լրացմամբ՝ նշված դեպքում նախատեսվում է դուրս գրել ԱԱՀ-ի վերադարձի հարկային հաշիվ կամ ապրանքի վճարումը հավաստող փաստաթուղթ (ՀԴՄ կտրոն): Հարկ է նկատի ունենալ, որ ՀԴՄ կտրոնի վրա տպագրվող տեղեկատվությունը (տվյալները) սահմանված են ՀՀ հարկային օրենսգրքի 381-րդ հոդվածի 3-րդ մասով։ Ընդ որում, այդ տվյալները նույնական չեն Որոշման հավելվածի 4․1-ին կետով սահմանված՝ ԱԱՀ-ի վերադարձի հարկային հաշվի տվյալներին։ Արդյունքում, ՀԴՄ կտրոնը չի կարող հավասարեցվել ԱԱՀ-ի վերադարձի հարկային հաշվին և կիրառվել դրա փոխարեն։ 
ՀՀ հարկային օրենսգրքի 55-րդ հոդվածի 3-րդ մասի 3-րդ կետի համաձայն՝ հարկի գումարը հետ ստանալու իրավունքի ձեռքբերումը փաստաթղթավորելու համար կիրառվող հաշվարկային փաստաթուղթը ԱԱՀ-ի վերադարձի հարկային հաշիվն է, և այլ փաստաթղթի միջոցով (մասնավորապես՝ ՀԴՄ կտրոնի) նշված գործարքը փաստաթղթավորելու հնարավորություն սահմանված չէ։
Հետևաբար, նախագծով առաջարկվող լրացումները, որոնք կապված են ԱԱՀ-ի վերադարձի հարկային հաշվի և ՀԴՄ կտրոնի հավասարապես կիրառելի լինելու հետ, գտնում ենք ոչ նպատակահարմար։
4.	Որոշման 22-րդ կետի համաձայն՝ նույն կարգի 17-րդ կետում նշված փաստաթղթերը մաքսային մարմնի կողմից ՀՀ ֆինանսների նախարարություն են ուղարկվում յուրաքանչյուր շաբաթվա վերջին աշխատանքային օրը: Ստացված փաստաթղթերի հիման վրա ՀՀ ֆինանսների նախարարությունն ԱԱՀ-ի վերադարձի հարկային հաշվում նշված վճարային քարտի համարին գումարները ԱՄՆ դոլարով փոխանցում է ոչ ուշ, քան փաստաթղթերն ստանալուն հաջորդող 30-րդ օրը: Բանկի կողմից մերժված և ՀՀ ֆինանսների նախարարություն վերադարձված գումարները ենթակա չեն կրկին փոխանցման և մուտքագրվում են ՀՀ պետական բյուջե՝ որպես այլ եկամուտ:
Հաշվի առնելով վերոնշյալը՝ առաջարկում ենք Որոշման մեջ լրացնել համանման կարգավորում ԱԱՀ-ի վերադարձը օտարերկրյա անձին լիազորված օպերատորի կողմից իրականացվելու դեպքում։ Մասնավորապես՝ ինչ քայլերի հաջորդականությամբ և ինչ ժամկետներում է իրականացվելու ԱԱՀ-ի վերադարձը օտարերկրյա անձին, ինչ է լինելու բանկի կողմից մերժված և վերադարձված գումարների հետ։
5.	Համաձայն նախագծի 12-րդ կետի՝ Որոշման հավելվածը լրացվում է 22․1-ին կետով, որի համաձայն՝ ԱԱՀ-ի վերադարձը օտարերկրյա անձին լիազորված օպերատորի կողմից իրականացվելու դեպքում, լիազորված օպերատորը պետք է Կառավարության պահանջներին համապատասխան հաշվետվություններ ներկայացնի Ֆինանսների նախարարություն։ Հաշվի առնելով իրավական որոշակիության ապահովման անհրաժեշտությունը` առաջարկում ենք Նախագծով սահմանել ֆինանսների նախարարություն ներկայացվող հաշվետվությունների վերաբերյալ պահանջները։ Վերոնշյալ պահանջների վերաբերյալ Կառավարության այլ որոշման առկայության դեպքում անհրաժեշտ է հղում կատարել համապատասխան որոշմանը, հակառակ դեպքում՝ նախագծի 12-րդ կետի կարգավորումը գործելու համար անհրաժեշտ է միաժամանակ կամ նախագծերի փաթեթով նախաձեռնել ֆինանսների նախարարություն ներկայացվող հաշվետվությունների վերաբերյալ պահանջները սահմանող ՀՀ կառավարության որոշման նախագիծ։ 
6.	Նախագծի 1-ին կետի 5-րդ ենթակետի համաձայն ԱԱՀ-ի վերադարձի հարկային հաշվում պարտադիր ներառվող տվյալների մեջ բացի վճարային քարտի (VISA կամ MASTER) համարից ներառվել է նաև լիազորված օպերատորի կողմից առաջարկվող վճարային համակարգերով համարի լրացման հնարավորություն։ Առաջարկում ենք նշված փոփոխության արդյունքում փոփոխություն կատարել նաև Որոշման՝ ԱԱՀ-ի վերադարձի հարկային հաշվի Ձև N 1-ով սահմանված ձևի 16-րդ տողում։
7.	Նախագծի 1-ին կետի 6-րդ և 10-րդ ենթակետերով Որոշման 12-րդ կետում (օտարերկրյա անձի կողմից մաքսային մարմին ներկայացվող փաստաթղթեր) և 16-րդ կետում իրականացվող լրացման արդյունքում առաջանում է որոշակի անհամապատասխանություն այն դեպքում, երբ օտարերկրյա անձը մաքսային մարմնին չներկայացնի ո՛չ ԱԱՀ-ի վերադարձի հարկային հաշվի թղթային տարբերակ, ո՛չ ՀԴՄ հարկային հաշիվ, ո՛չ էլ ՀԴՄ կտրոն (գործող խմբագրմամբ ստացվում է, որ ՀԴՄ կտրոնի փոխարեն կարող է ներկայացվել դրամարկղի մուտքի օրդեր կամ բանկային փոխանցման անդորրագիրը, իսկ հարկային հաշվի ներկայացումը պարտադիր չէ)։ Այդ պարագայում մաքսային մարմնի աշխատակիցը չի կարող ԱԱՀ-ի վերադարձի հարկային հաշվի թղթային տարբերակի կամ ՀԴՄ-ի հարկային հաշվի կամ ՀԴՄ կտրոնի վրա կատարել «Ենթակա է փոխհատուցման» գրառումը, նշել փոխհատուցման ենթակա ԱԱՀ-ի գումարը և կնքել դրոշմակնիքով։ Միաժամանակ, մաքսային մարմնի աշխատակցի կողմից հնարավոր չի լինի կատարել Որոշման 13-րդ կետի 2-րդ ենթակետով (ստուգել օտարերկրյա անձի մոտ ԱԱՀ-ի վերադարձի հարկային հաշվում կամ ՀԴՄ կտրոնում նշված ապրանքի առկայությունը) և 14-րդ կետով (անհրաժեշտության դեպքում պահանջել բացել ուղեբեռը և ներկայացնել ԱԱՀ-ի վերադարձի հարկային հաշվում կամ ՀԴՄ կտրոնում նշված ապրանքը) սահմանված պահանջները։
8.	Որոշման հավելվածի՝
-	12-րդ կետի 2-րդ ենթակետի համաձայն՝ ՀՀ-ից ապրանքներն արտահանելիս` այդ ապրանքների համար ՀՀ տարածքում օտարերկրյա անձի կողմից վճարված ԱԱՀ-ի գումարների փոխհատուցման համար օտարերկրյա անձը ՀՀ մաքսային մարմին է ներկայացնում ԱԱՀ-ի վերադարձի հարկային հաշվի թղթային տարբերակը կամ ՀԴՄ հարկային հաշիվը, 
-	 13-րդ կետի 1-ին և 3-րդ ենթակետի համաձայն՝ նույն կարգի 12-րդ կետում նշված փաստաթղթերը և ապրանքը (կամ ուղեբեռը) ներկայացվելուց հետո ՀՀ մաքսային մարմիններն ստուգում են ԱԱՀ-ի վերադարձի հարկային հաշվի վավերականությունը (հարկային մարմնի հարկային հաշիվների տեղեկատվական համակարգում դրանց առկայությունը), ԱԱՀ-ի վերադարձի հարկային հաշվի թղթային տարբերակի վրա ստորագրելու իրավասություն ունեցող անձի անվան, ազգանվան և ստորագրության առկայությունը։ 
Նախագծի 1-ին կետի 6-րդ ենթակետի «ա», 7-րդ ենթակետի «ա» և «գ» պարբերություններով առաջարկվում է Որոշման հավելվածի 12-րդ կետի 2-րդ, 13-րդ կետի 1-ին և 3-րդ ենթակետերի վերջում լրացնել «(առկայության դեպքում)» բառերը։ Արդյունքում ստեղծվում է իրավիճակ, երբ օտարերկրյա անձը կարող է չներկայացնել ԱԱՀ-ի վերադարձի հարկային հաշվի թղթային տարբերակը կամ ՀԴՄ հարկային հաշիվը, իսկ մաքսային մարմինը չի կարողանա ստուգել ԱԱՀ-ի վերադարձի հարկային հաշվի վավերականությունը, ԱԱՀ-ի վերադարձի հարկային հաշվի թղթային տարբերակի վրա ստորագրելու իրավասություն ունեցող անձի անվան, ազգանվան և ստորագրության առկայությունը։
Հետևաբար, նախագծով առաջարկվող վերոգրյալ լրացումները գտնում ենք ոչ նպատակահարմար։
9.	Միաժամանակ, առաջարկում ենք նախագծի շրջանակներում Որոշման հավելվածի 
8-րդ կետից հանել «կամ դրամարկղի մուտքի օրդեր», իսկ 12-րդ կետի 3-րդ ենթակետից՝ «կամ դրամարկղի մուտքի օրդերը» բառերը։
	




1․ Չի ընդունվել։
ԱԱՀ-ի գումարների փոխհատուցման համար ապրանքների արժեքի նվազագույն շեմերի նվազեցումը պայմանավորված է օտարերկրյա քաղաքացիների համար ԱԱՀ-ի վերադարձի մեխանիզմի հասանելիության բարձրացմամբ և դրա կիրառելիության շրջանակի ընդլայնմամբ։ Գործող շեմերը գործնականում սահմանափակում են համակարգից օգտվող անձանց շրջանակը և նվազեցնում դրա խթանող ազդեցությունը զբոսաշրջության ու մանրածախ առևտրի զարգացման վրա։
Ինչ վերաբերում է լիազորված օպերատորի համակարգի և ՊԵԿ էլեկտրոնային համակարգերի փոխգործելիությանը, ապա կարծում ենք, որ տեխնիկական լուծումները ենթակա են կարգավորման ներդրման գործընթացում, իսկ անհրաժեշտ ծրագրային փոփոխությունների իրականացումը նախատեսվում է ապահովել լիազորված օպերատորի կողմից՝ սեփական միջոցների հաշվին։ Հետևաբար, ներկայացված դիտարկումները չեն խոչընդոտում նախագծի հայեցակարգային կարգավորումների ընդունմանը և կարող են հասցեագրվել գործարկման փուլում։
 












2․ Ընդունվել է մասնակի։
Հիշատակված սահմանափակումները ցամաքային անցման կետերում վերացնելը նախատեսող դրույթները հանվել են նախագծից, իսկ «(Գլոբալ Բլու (Global Blue) ընկերություն)» բառերի մասով հայտնում ենք, որ նախագծով մեկ օպերատորի ներգրավումը պայմանավորված է ԱԱՀ-ի վերադարձի միասնական, անվտանգ և արդյունավետ համակարգի ներդրման անհրաժեշտությամբ։ Հաշվի առնելով, որ լիազորված օպերատորը սեփական միջոցների հաշվին պետք է իրականացնի համակարգի ստեղծումը, ներդրումը և սպասարկումը, բացառիկ կարգավիճակի տրամադրումը հանդիսանում է ներդրումների վերադարձելիությունն ու ծրագրի տնտեսական կենսունակությունն ապահովող հիմնավոր գործիք։ Ուստի տվյալ փուլում մեկ օպերատորի ընտրությունը բխում է ոչ թե անհիմն արտոնություն տրամադրելու, այլ համակարգի արդյունավետ և անխափան գործարկումն ապահովելու նպատակից։


3․ Ընդունվել է։




























4․ Ընդունվել է ի գիտություն։


















5․ Ընդունվել է ի գիտություն։

















6․ Ընդունվել է։








7․ Ընդունվել է։






















8․ Ընդունվել է։





























9․ Ընդունվել է։

	ԳԳ/723-2026

	«Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի (այսուհետ նաև՝ Նախագիծ) 1-ին կետի 3-րդ ենթակետով առաջարկվում է նշված որոշման հավելվածը լրացնել հետևյալ բովանդակությամբ 3․1-ին կետով, որի համաձայն՝ ԱԱՀ-ի գումարների փոխհատուցումը օտարերկրյա անձին կարող է իրականացվել լիազորված օպերատորի միջոցով։ Լիազորված օպերատոր կարող է հանդիսանալ հեղինակավոր միջազգային կազմակերպությունը, որն ունի ԱԱՀ-ի գումարների վերադարձի թվային համակարգերի ներդրման և գործարկման ոլորտում համաշխարհային փորձ (Գլոբալ Բլու (Global Blue) ընկերություն)։ Լիազորված օպերատորը պարտավոր է իր միջոցների հաշվին ապահովել ԱԱՀ-ի գումարների վերադարձի ամբողջական թվային համակարգի ստեղծումը, ներդրումը և անխափան գործարկումը։ Լիազորված օպերատորը օտարերկրյա անձին ԱԱՀ-ի գումարների վերադարձ իրականացնելիս իրավունք ունի գանձել ծառայության վճար, որը չի կարող գերազանցել վերադարձման ենթակա ԱԱՀ-ի գումարի 25 տոկոսը։
Վերոգրյալ դրույթի մեկնաբանությունից հետևում է, որ Նախագծով առաջարկվում է նախատեսել օտարերկրյա անձին ԱԱՀ-ի գումարների փոխհատուցումն իրականացնելու համար լիազոր մարմին՝ համաշխարհային փորձ ունեցող (Գլոբալ Բլու (Global Blue) ընկերությանը՝ վերջինիս համար սահմանելով բառացիկ լիազորություն։
Նշվածի համատեքստում կարծում ենք, որ օտարերկրյա անձին ԱԱՀ-ի գումարների փոխհատուցումն իրականացնելու համար միայն Գլոբալ Բլու (Global Blue) ընկերությանը նշված լիազորությամբ օժտելու հարցը խնդրահարուց է՝ նկատի ունենալով, որ միջազգային պրակտիկայում բացի նշված կազմակերպությունից գործունեություն են իրականացնում նաև այլ հեղինակավոր և համաշխարհային փորձ ունեցող սուբյեկտներ, որպես օրինակ՝ Planet (Premier Tax Free) կամ Innova Tax Free կազմակերպությունները։
Վերոգրյալի հաշվառմամաբ՝ առաջարկում ենք Նախագծի շրջանակում չհիշատակել կոնկրետ կազմակերպությանը կամ առանց մրցույթի կամ այլ չափանիշների սահմանման միայն մեկ կազմակերպության բացառիկ լիազորություններ վերապահել։

	
Չի ընդունվել։
Նախագծով մեկ օպերատորի ներգրավումը պայմանավորված է ԱԱՀ-ի վերադարձի միասնական, անվտանգ և արդյունավետ համակարգի ներդրման անհրաժեշտությամբ։ Հաշվի առնելով, որ լիազորված օպերատորը սեփական միջոցների հաշվին պետք է իրականացնի համակարգի ստեղծումը, ներդրումը և սպասարկումը, բացառիկ կարգավիճակի տրամադրումը հանդիսանում է ներդրումների վերադարձելիությունն ու ծրագրի տնտեսական կենսունակությունն ապահովող հիմնավոր գործիք։ Ուստի տվյալ փուլում մեկ օպերատորի ընտրությունը բխում է ոչ թե անհիմն արտոնություն տրամադրելու, այլ համակարգի արդյունավետ և անխափան գործարկումն ապահովելու նպատակից։

	3. Տարածքային կառավարման և ենթակառուցվածքների նախարարություն

	Հայտնում ենք, որ ՀՀ տարածքային կառավարման և ենթակառուցվածքների նախարարությունը «Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունի։
	
Ընդունվել է։

	4. Ֆինանսների նախարարություն
	22 հունիս 2026

	
	01/2-3/15175-2026

	
Ձեր թիվ 01/11594-2026 գրությամբ ներկայացված՝ «Հայաստանի Հանրապետության կառավարության 2017 թվականի հունիսի 29-ի N 751-Ն որոշման (այսուհետ՝ Որոշում) մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք հետևյալը.
1. Նախագծի 1-ին կետով առաջարկվում է փոփոխություն կատարել Որոշման 1-ին կետով սահմանված հավելվածի (այսուհետ՝ Հավելված) 2-րդ կետի 1-ին ենթակետում և նվազեցնել ԱԱՀ-ի վերադարձի համար սահմանված նվազագույն գնման շեմը՝ սահմանելով 10,000 դրամ՝ գործող 50,000 դրամի փոխարեն: Այդ կապակցությամբ հայտնում ենք, որ առաջարկությունը բավարար չափով հիմնավորված չէ՝ հետևյալ նկատառումներով.
· նախագծի ընդունման հիմնավորմամբ բացակայում են հաշվարկներ և վերլուծություններ, որոնք հնարավորություն կընձեռեին գնահատել առաջարկվող փոփոխության ազդեցությունը զբոսաշրջային ծախսերի, մանրածախ առևտրի շրջանառության, պետական բյուջեի հարկային մուտքերի, ինչպես նաև վարչարարական ծախսերի վրա, մինչդեռ նման փոփոխության նպատակահարմարության գնահատումը հնարավոր է միայն այն դեպքում, երբ առկա են տվյալներ առ այն, թե շեմի նվազեցումն ինչ չափով կխթանի լրացուցիչ սպառումը և արդյոք այդ ազդեցությունը կկարողանա փոխհատուցել ԱԱՀ-ի վերադարձի ծավալի աճից բխող հարկային եկամուտների կորուստը,
· նախագծի ընդունման հիմնավորմամբ ներկայացված միջազգային փորձի ուսումնասիրությունը նույնպես չի վկայում, որ 10,000 դրամ (մոտ 23 եվրո) շեմի սահմանումը համապատասխանում է տարածված միջազգային մոտեցումներին։ Այսպես, բազմաթիվ երկրներում կիրառվում են զգալիորեն ավելի բարձր շեմեր, մասնավորապես, Դանիայում՝ 40 եվրո, Նիդեռլանդներում, Բելգիայում և Գերմանիայում՝ 50 եվրո, Ավստրիայում՝ 75 եվրո, Ֆրանսիայում՝ 100 եվրո, իսկ Սինգապուրում՝ մոտ 70 եվրո։ Այս առումով, առաջարկվող շեմը էականորեն ցածր է նշված երկրների մեծ մասում կիրառվող շեմերից և համապատասխան հաշվարկների և վերլուծությունների բացակայության պայմաններում պարզ չէ, թե ինչ հիմնավորմամբ է պայմանավորված շեմի նման մակարդակի ընտրությունը։
Հաշվի առնելով վերոգրյալը՝ հայտնում ենք, որ ԱԱՀ-ի վերադարձի համար սահմանված նվազագույն գնման շեմը 10,000 դրամ սահմանելու առաջարկությունն ընդունելի չէ:
2. Նախագծի 3-րդ կետով առաջարկվում է ԱԱՀ վերադարձի գործընթացում նախատեսել լիազորված օպերատոր ներգրավելու հնարավորություն: Մասնավորապես, առաջարկվում է Հավելվածի 3․1․-ին կետը շարադրել նոր խմբագրությամբ և սահմանել, որ ԱԱՀ-ի գումարների փոխհատուցումը օտարերկրյա անձին կարող է իրականացվել լիազորված օպերատորի միջոցով։ Լիազորված օպերատոր կարող է հանդիսանալ հեղինակավոր միջազգային կազմակերպությունը, որն ունի ԱԱՀ-ի գումարների վերադարձի թվային համակարգերի ներդրման և գործարկման ոլորտում համաշխարհային փորձ (Global Blue ընկերություն)։
Ընդ որում, նույն փոփոխությամբ առաջարկվում է վերացնել նաև օտարերկրյա անձանց համար գործող՝ ցամաքային տրանսպորտով մեկնելու դեպքում տարվա ընթացքում tax free համակարգից ոչ ավելի, քան երկու անգամ օգտվելու և ԱԱՀ-ի փոխհատուցման ենթակա գումարների՝ 350,000 դրամը չգերազանցելու սահմանափակումները։
Վերոգրյալի կապակցությամբ հայտնում ենք, որ Global Blue ընկերության առաջարկները ներկայացվել են նաև ՀՀ ֆինանսների նախարարություն և ընկերության ներկայացուցիչների հետ տեղի են ունեցել քննարկումներ։ Վերջիններս հայտնել են, որ ոլորտում ընկերությունը պետք է մենաշնորհ ունենա, ինչը մեր կողմից ընդունելի չի համարվել։ Բացի այդ, ընկերության ներկայացուցիչների կողմից չեն ներկայացվել ծանրակշիռ փաստարկներ, թե Հայաստանի Հանրապետությանը ինչ օգուտներ կարող է բերել ընկերության գործունեությունը։ Արդյունքում, որոշում է կայացվել շարունակել քննարկումները։
Հաշվի առնելով վերոգրյալը՝ առաջարկում ենք ԱԱՀ-ի վերադարձը բացառապես լիազորված օպերատորի միջոցով իրականացնելու հնարավորություն սահմանելու հետ կապված կարգավորումները հանել նախագծից և հարցին անդրադառնալ նման օպերատոր ներգրավելը նպատակահարմար համարվելու պարագայում։ Ընդ որում, հայտնում ենք, որ լրացուցիչ քննարկման կարիք ունի Կառավարության որոշմամբ որևէ ընկերության անվանումը նախատեսելը, քանի որ այն կարող է խնդրահարույց լինել։ Մասնավորապես,Կառավարության որոշմամբ կոնկրետ ընկերության նախատեսումը կարող է ստեղծել մրցակցային անհավասար պայմաններ և սահմանափակել այլ տնտեսավարող սուբյեկտների մուտքը ոլորտ՝ զրկելով պետությանը և շահառուներին առավել արդյունավետ, որակյալ կամ տնտեսապես շահավետ առաջարկների ընտրության հնարավորությունից։
Ինչ վերաբերում է Որոշմամբ սահմանված սահմանափակումները վերացնելուն, ապա հայտնում ենք, որ դրանք սահմանվել են ԱԱՀ-ի գումարների փոխհատուցման գործընթացում ծագած ռիսկերը և հնարավոր չարաշահումները կանխելու նպատակով: Խնդիրն այն է, որ որոշ դեպքերում օտարերկրյա անձինք, ձևականորեն արտահանելով ապրանքները և ստանալով ԱԱՀ-ի վերադարձ, փաստացի չեն իրականացնում դրանց վերջնական արտահանումը կամ կարճ ժամանակ անց ապրանքները կրկին ներմուծվում են Հայաստանի Հանրապետություն: Նման գործելակերպը չի համապատասխանում ԱԱՀ-ի փոխհատուցման նպատակին և ռիսկեր է ստեղծում համակարգի արդյունավետ ու նպատակային կիրառման տեսանկյունից։
Հաշվի առնելով վերոգրյալը՝ հայտնում ենք, որ տարվա ընթացքում tax free համակարգից ոչ ավելի, քան երկու անգամ օգտվելու և ԱԱՀ-ի փոխհատուցման ենթակա գումարների՝ 350,000 դրամը չգերազանցելու սահմանափակումները հանելու առաջարկներն ընդունելի չեն։
3. Նախագծի 4-րդ կետով, 6-րդ կետի «բ» ենթակետով, 7-րդ կետի «բ» ենթակետով, ինչպես նաև 8-10-րդ կետերով առաջարկվում է համապատասխան լրացումներ կատարել Հավելվածի 4-րդ կետում, 12-րդ կետի 4-րդ ենթակետում, 13-րդ կետի 2-րդ ենթակետում և 14-16-րդ կետերում՝ սահմանելով, որ ԱԱՀ-ի գումարի վերադարձ ստանալու իրավունքի ձեռքբերման փաստաթղթավորման նպատակով կարող է կիրառվել նաև ՀԴՄ կտրոն:
Վերոգրյալի կապակցությամբ, նախ, հայտնում ենք, որ պարզ չէ առաջարկության նպատակը և թե ինչ էական խնդիր է լուծվելու այս առաջարկությամբ։
Բացի այդ, ՀՀ հարկային օրենսգրքի (այսուհետ՝ Օրենսգիրք) 55-րդ հոդվածի 3-րդ մասի 2-րդ և 3-րդ կետերի համաձայն՝ հսկիչ դրամարկղային մեքենայի կտրոնը կիրառվում է ապրանքի մատակարարումից, աշխատանքի կատարումից և (կամ) ծառայության մատուցումից եկամտի ստացման իրավունքի ձեռքբերումը, իսկ, սահմանված պարտադիր տեղեկատվությունից (տվյալներից) բացի, կտրոնի վրա ապրանք ձեռք բերող, աշխատանք ընդունող և (կամ) ծառայություն ստացող կազմակերպության, անհատ ձեռնարկատիրոջ կամ նոտարի հարկ վճարողի հաշվառման համարը (ՀՎՀՀ) պարունակելու դեպքում՝ նաև ապրանքի ձեռքբերման, աշխատանքի ընդունման և (կամ) ծառայության ստացման գծով ծախսի ճանաչումը, ինչպես նաև ապրանքի մատակարարումը կամ տեղափոխությունը փաստաթղթավորելու համար, իսկ ԱԱՀ-ի վերադարձի հարկային հաշիվը կիրառվում է հարկի գումարը հետ ստանալու իրավունքի ձեռքբերումը փաստաթղթավորելու համար: Ավելին, Հավելվածի 5-րդ և 6-րդ կետերի համաձայն՝ օտարերկրյա անձին տրամադրվում է ինտերնետային կապի միջոցով՝ էլեկտրոնային եղանակով դուրս գրված ԱԱՀ-ի վերադարձի հարկային հաշվի թղթային` ստորագրելու իրավասություն ունեցող անձի կողմից ստորագրված տարբերակը կամ հսկիչ-դրամարկղային մեքենայի միջոցով դուրս գրված ԱԱՀ-ի վերադարձի հարկային հաշիվը՝ տպագրված հսկիչ-դրամարկղային մեքենայի ժապավենի վրա (ՀԴՄ հարկային հաշիվ): ՀԴՄ հարկային հաշիվը չի պահպանում ԱԱՀ-ի վերադարձի հարկային հաշվի ձևը, սակայն պետք է պարունակի ԱԱՀ-ի վերադարձի հարկային հաշվում լրացման ենթակա տվյալներն ու վավերապայմանները: ՀԴՄ հարկային հաշիվ դուրս գրելու դեպքում օտարերկրյա անձին տրամադրվում է նաև ձեռք բերված ապրանքի դիմաց վճարումը հավաստող փաստաթուղթ (ՀԴՄ կտրոն):
Հաշվի առնելով վերոգրյալը՝ հայտնում ենք, որ, գործող կարգավորումների համաձայն՝ ՀԴՄ կտրոնում տպագրման ենթակա տվյալներում ամբողջությամբ ներառված չեն ԱԱՀ-ի վերադարձի հարկային հաշվում պարտադիր ներառվող տվյալները և ՀԴՄ կտրոնն ինքնին չի հանդիսանում ԱԱՀ-ի գումարի վերադարձ ստանալու իրավունքի ձեռքբերումը հավաստող փաստաթուղթ: Այսինքն, առաջարկության ընդունման պարագայում անհրաժեշտություն է առաջանալու նախ փոփոխություններ կատարել Оրենսգրքում: 
 Հաշվի առնելով վերոգրյալը՝ առաջարկում ենք ԱԱՀ-ի գումարի վերադարձ ստանալու իրավունքի ձեռքբերման փաստաթղթավորման նպատակով ՀԴՄ կտրոն կիրառելու հետ կապված կարգավորումները հանել նախագծից:
4. Նախագծի 6-րդ կետի «ա» ենթակետով, 7-րդ կետի «ա» և «գ» ենթակետերով առաջարկվում է լրացումներ կատարել Հավելվածի 12-րդ կետի 2-րդ ենթակետում և 13-րդ կետի 1-ին և 3-րդ ենթակետերում՝ սահմանելով, որ օտարերկրյա անձը Հայաստանի Հանրապետության մաքսային մարմիններին ներկայացնում է ԱԱՀ-ի վերադարձի հարկային հաշվի թղթային տարբերակը կամ ՀԴՄ հարկային հաշիվը (առկայության դեպքում), իսկ փաստաթղթերը ներկայացվելուց հետո մաքսային մարմինները ստուգում են ԱԱՀ-ի վերադարձի հարկային հաշվի վավերականությունը՝ հարկային մարմնի տեղեկատվական համակարգում դրա առկայության, ինչպես նաև թղթային տարբերակի վրա ստորագրելու իրավասություն ունեցող անձի անվան, ազգանվան և ստորագրության առկայության մասով (առկայության դեպքում)։
Այս առումով, հայտնում ենք, որ պարզ չէ Հավելվածի նշյալ ենթակետերում «(առկայության դեպքում)» բառերը լրացնելու նպատակը: Եթե նախատեսվում է, որ այս պահանջները պարտադիր չեն լիազոր օպերատորի ներգրավմամբ և համակարգի թվայնացման ներդրմամբ պայմանավորված, ապա առաջարկում ենք դրանք հանել նախագծից։
Միաժամանակ, նախագծի ընդունման հիմնավորմամբ նշվում է առաջարկվող մոդելի կիրառման արդյունքում պետական մարմինների վարչարարական բեռի նվազեցման մասին, մինչդեռ նախագծով այդ ազդեցությունն ապահովող հստակ կարգավորումներ նախատեսված չեն։ Ուստի, առաջարկում ենք հստակեցնել, թե վարչարարական բեռի նվազեցումն ինչ դրսևորումներ է ունենալու պետական մարմինների, մասնավորապես, ՀՀ ֆինանսների նախարարության գործառույթների իրականացման տեսանկյունից։
	






1․ Չի ընդունվել։
ԱԱՀ-ի գումարների փոխհատուցման համար ապրանքների արժեքի նվազագույն շեմերի նվազեցումը պայմանավորված է օտարերկրյա քաղաքացիների համար ԱԱՀ-ի վերադարձի մեխանիզմի հասանելիության բարձրացմամբ և դրա կիրառելիության շրջանակի ընդլայնմամբ։ Գործող շեմերը գործնականում սահմանափակում են համակարգից օգտվող անձանց շրջանակը և նվազեցնում դրա խթանող ազդեցությունը զբոսաշրջության ու մանրածախ առևտրի զարգացման վրա։
























2․ Ընդունվել է մասնակի։
Հիշատակված սահմանափակումները ցամաքային անցման կետերում վերացնելը նախատեսող դրույթները հանվել են նախագծից, իսկ «(Գլոբալ Բլու (Global Blue) ընկերություն)» բառերի մասով հայտնում ենք, որ նախագծով մեկ օպերատորի ներգրավումը պայմանավորված է ԱԱՀ-ի վերադարձի միասնական, անվտանգ և արդյունավետ համակարգի ներդրման անհրաժեշտությամբ։ Հաշվի առնելով, որ լիազորված օպերատորը սեփական միջոցների հաշվին պետք է իրականացնի համակարգի ստեղծումը, ներդրումը և սպասարկումը, բացառիկ կարգավիճակի տրամադրումը հանդիսանում է ներդրումների վերադարձելիությունն ու ծրագրի տնտեսական կենսունակությունն ապահովող հիմնավոր գործիք։ Ուստի տվյալ փուլում մեկ օպերատորի ընտրությունը բխում է ոչ թե անհիմն արտոնություն տրամադրելու, այլ համակարգի արդյունավետ և անխափան գործարկումն ապահովելու նպատակից։













































3․ Ընդունվել է։























































4․ Ընդունվել է։


	5․ Արտաքին գործերի նախարարություն
	24․06․2026

	
	1111/31935-26

	ՀՀ արտաքին գործերի նախարարությունը չունի դիտարկումներ և առաջարկություններ «Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» որոշման նախագծի վերաբերյալ:
	
Ընդունվել է։

	6. ՀՀ արդարադատության նախարարություն
	16․07․2026

	
	№ /27.0.1/37686-2026

	ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի վերաբերյալ
««Հայաստանի Հանրապետության կառավարության 2017 թվականի հունիսի 29-ի N 751-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման (այսուհետ՝ Նախագիծ) վերաբերյալ հայտնում ենք հետևյալը՝
1․ Նախագծի 1-ին կետի 3-րդ ենթակետով սահմանվում է, որ ԱԱՀ-ի գումարների փոխհատուցումը օտարերկրյա անձին կարող է իրականացվել լիազորված օպերատորի միջոցով։ Լիազորված օպերատոր կարող է հանդիսանալ հեղինակավոր միջազգային կազմակերպությունը, որն ունի ԱԱՀ-ի գումարների վերադարձի թվային համակարգերի ներդրման և գործարկման ոլորտում համաշխարհային փորձ (Գլոբալ Բլու (Global Blue) ընկերություն)։ 
Այս կապակցությամբ հարկ է նշել, որ Նախագծով հստակ ընկերության անուն նշելը չի բխում ՀՀ սահմանադրության 59-րդ հոդվածով ամրագրված տնտեսական գործունեության ազատության և տնտեսական մրցակցության երաշխավորման վերաբերյալ կարգավորումներից, որի 2-րդ մասի համաձայն՝ մրցակցության սահմանափակումը, մենաշնորհի հնարավոր տեսակները և դրանց թույլատրելի չափերը կարող են սահմանվել միայն օրենքով՝ հանրային շահերի պաշտպանության նպատակով:
ՀՀ կառավարության որոշմամբ կոնկրետ անուն մատնանշելը սահմանափակում է մրցակցությունը և արտոնյալ պայմաններ է ստեղծում Գլոբալ Բլու (Global Blue) ընկերության համար՝ փաստացի վերջինիս տրամադրելով մոնոպոլ դիրք և արգելափակելով այլ հնարավոր միջազգային կամ տեղական օպերատորների մուտքը հայաստանյան շուկա:
Այս համատեքստում հարկ է նշել նաև, որ «Տնտեսական մրցակցության պաշտպանության մասին» օրենքի 26-րդ հոդվածի համաձայն՝  պետական մարմնի կամ դրա պաշտոնատար անձի գործողությունները կամ վարքագիծը կամ ակտերը, որոնք հանգեցնում են կամ կարող են հանգեցնել տնտեսական մրցակցության կանխմանը, սահմանափակմանը կամ արգելմանը, ինչպես նաև կարող են վնասել սպառողների շահերը, արգելվում են:
Պետական մարմնի կամ դրա պաշտոնատար անձի` տնտեսական մրցակցությունը կանխող, սահմանափակող կամ արգելող իրավական ակտ, գործողություն կամ վարքագիծ է համարվում`
1. տնտեսավարող սուբյեկտի նկատմամբ խտրական պայմանների սահմանումը և (կամ) կիրառումը․․.։
Ուստի հիմք ընդունելով վերոգրյալը և ՀՀ Սահմանադրությամբ երաշխավորված ազատ տնտեսական մրցակցությունը՝ հայտնում ենք, որ նախագիծն ունի վերանայման կարիք: 
2․ Նախագծի 1-ին կետի 7-րդ ենթակետով սահմանվում է, որ ԱԱՀ-ի վերադարձը օտարերկրյա անձին լիազորված օպերատորի կողմից իրականացվելու դեպքում, լիազորված օպերատորը պետք է Կառավարության սահմանած պահանջներին համապատասխան հաշվետվություններ ներկայացնի Ֆինանսների նախարարություն։ 
Վերոնշյալ կետում առաջարկում ենք նշել, թե լիազորված օպերատորը ինչ ժամանակահատվածում է ներկայացնում հաշվետվությունները Ֆինանսների նախարարություն։
3․ Միևնույն ժամանակ, առաջարկում ենք վերանայել Նախագծի 2-րդ կետի կարգավորումները և սահմանել անցումային դրույթներ՝ լիազորված օպերատորի ընտրության, համապատասխան ծրագրերի գործարկմամբ պայմանավորված։
	




























1․ Ընդունվել է։




2․ Ընդունվել է։

3․ Չի ընդունվել։
Նախագծով առաջարկվող կարգավորման համաձայն Լիազորված օպերատորի գործունեության չի բացառելու ներկայումս մաքսային մարմնի կողմից իրականացվող ավելացված արժեքի հարկի վերադարձը։ Այլ կերպ ասած՝ նախատեսվում է ավելացված արժեքի հարկի վերադարձն իրականացնել և մաքսային մարմնի և Լիազորված օպերատորի միջոցով։ Հետևաբար այս մասով անցումային դրույթ նախատեսելու անհրաժեշտություն չկա։

	7. ՀՀ Վարչապետի աշխատակազմի իրավաբանական վարչություն
	06․08․2026

	
	№ 02/16.20/26720-2026

	1. Նախագծի 1-ին կետի 3-րդ ենթակետով նոր լրացվող որոշման հավելվածի 3.2-րդ կետի համաձայն՝ ԱԱՀ-ի գումարների փոխհատուցումը օտարերկրյա անձին կարող է իրականացվել լիազորված օպերատորի միջոցով, մինչդեռ նախ՝ սույն դրույթը իրավական որոշակիության տեսանկյունից խնդրահարույց է՝ նկատի ունենալով, որ չի որոշակիացվում, թե որ դեպքերում է այդ գործընթացը կազմակերպվելու լիազորված օպերատորի կողմից, և որ դեպքերում՝ ոչ, երկրորդ՝ պարզ չէ, թե ինչպես և ում կողմից է վերոնշյալ անձը լիազորվելու, և թե ինչ ընթացակարգով է այդ պահանջներին բավարարող անձը ընտրվելու:
2. Նախագծի 1-ին կետի 7-րդ ենթակետով նոր լրացվող որոշման հավելվածի 22.1-ին կետի համաձայն՝ (...) լիազորված օպերատորը պետք է Կառավարության սահմանած պահանջներին համապատասխան հաշվետվություններ ներկայացնի Ֆինանսների նախարարություն յուրաքանչյուր ամսվա համար մինչև հաջորդ ամսվա տասներորդ օրը, սակայն ընդգծված դրույթից պարզ չէ, թե ինչ պահանջների մասին է խոսքը:
	



Ընդունվել է։
Նախագծով նախատեսվել է դրույթ, որով խնդրո առարկա բոլոր հարցերը կարգավորվելու են Կառավարության լիազոր մարմնի և Օպերատորի միջև կնքվող պայմանագրով։

	8. ՖԻՆԱՆՍԱՏՆՏԵՍԱԿԱՆ ՆԱԽԱՐԱՐԱԿԱՆ ԿՈՄԻՏԵԻ ՆԻՍՏ
	25․08․2026

	
	Արձանագրություն N ԿԱ/242-2026

	Որոշվեց՝ տալ դրական դիրքորոշում՝ պայմանով, որ՝
1) Փոխվարչապետ Մհեր Գրիգորյանի առաջարկությամբ, նախագիծը կխմբագրվի և ուժի մեջ մտնելու ժամկետ կսահմանվի 2027 թվականի հունվարի 1-ը.
2) նախագիծը կհամաձայնեցվի Ֆինանսների նախարարության և Պետական եկամուտների կոմիտեի հետ:
Հարցի քննարկման ընթացքում ներկայացվեցին նաև հետևյալ առաջարկությունները.
1) Ֆինանսների նախարարության և Կենտրոնական բանկի հետ համատեղ քննարկել ԱԱՀ գումարների փոխհատուցումը օտարերկրյա անձանց կանխիկ և անկանխիկ եղանակով իրականացնելու հարցը:
	



Ընդունվել է։






